*Materiál na rokovanie obecného zastupiteľstva ,konané dňa 04.03.2020*

***Správa hlavnej kontrolórky obce z kontrolnej činnosti za rok 2019***

*Materiál vypracovala : Mgr. Adriana Kovács*

*Návrh na uznesenie:*

*„Obecnú zastupiteľstvo v Tekovských Lužanoch*

*po prerokovaní schvaľuje predloženú správu hlavnej kontrolórky obce z kontrolnej činnosti za rok 2019“ v súlade s ustanovením §18f odsek 1 písmeno e/ zákona o obecnom zriadení.*

*V Jure nad Hronom ,dňa 28.02.2020*

***1.Zákonná úprava postavenia hlavného kontrolóra na obci***

*- zákon SNR č.369/1990 Zb. o obecnom zriadení v znení neskorších predpisov a zákona č. 180/2014 Z.z. , ďalej len „zákon o obecnom zriadení“*

***2. Rozsah kontrolnej činnosti***

*Kontrolnou činnosťou podľa zákona o obecnom zriadení sa rozumie kontrola zákonnosti, účinnosti , hospodárnosti a efektívnosti pri hospodárení a nakladaní s majetkom a s majetkovými právami obce, ako aj s majetkom ,ktorý obec užíva podľa osobitných predpisov , kontrola príjmov , výdavkov a finančných operácii obce, kontrola vybavovania sťažností a petícií ,kontrola dodržiavania všeobecne záväzných právnych predpisov vrátane nariadení obce, kontrola plnenia uznesení obecného zastupiteľstva, kontrola dodržiavania interných predpisov a kontrola ďalších úlohy ustanovených osobitnými predpismi.*

*Činnosť hlavnej kontrolórky obce bola vykonávaná v súlade s rozvrhnutím skráteného pracovného úväzku a v súlade s prijatým uznesením obecného zastupiteľstva na samotný výkon kontroly.*

***Kontrolnej činnosti v obci Tekovské Lužany v súlade s ustanovením §18d zákona o obecnom zriadení v pôsobnosti hlavného kontrolóra podliehajú:***

*a/obecný úrad*

*b/právnické osoby ,v ktorých má obec majetkovú účasť, a iné osoby ,ktoré nakladajú s majetkom obce, alebo ktorým bol majetok prenechaný na užívanie*

*Rozpočtové organizácie v zriaďovateľskej pôsobnosti obce:*

*- Materská škola*

*- Základná škola s VJM*

*- Základná škola s VJ slovenským*

*- zariadenie školského stravovania*

*Zariadenie školského stravovania je rozpočtová organizácia bez právnej subjektivity.*

*Obchodná spoločnosť „Lužianska servisná spoločnosť s.r.o “*

*c/osoby ,ktorým sa poskytujú z rozpočtu obce účelové dotácie , alebo návratné finančné výpomoci, či nenávratné finančné výpomoci poskytnuté podľa osobitných predpisov v rozsahu nakladania s týmito prostriedkami*

*Futbalový klub*

*občianske združenia pôsobiace na území obce*

***Kontrolná činnosť sa v súlade s ustanovením zákona o obecnom zriadení nevzťahovala na konania , v ktorých o právach, právom chránených záujmoch alebo o povinnostiach právnických osôb rozhodovala obec v správnom konaní podľa §27.***

*Úlohy hlavného kontrolóra podľa §18f odsek 1 písm.b/ zákona o obecnom zriadení boli plnené priebežne počas roka, a v súlade s rozvrhnutím pracovného úväzku .*

***Na základe vyššie uvedeného boli v roku 2019 vykonávané :***

*a/ vnútorné kontroly organizácie počas roka v rozsahu ustanovení §18d*

*b/kontroly vykonávané priebežne podľa plánu kontrolnej činnosti*

*V roku 2019 neboli uložené kontroly v zmysle ustanovenia §18f odsek 1 písmeno h/ Zákona SNR č. 369/1990 Zb. o obecnom zriadení v znení neskorších predpisov.*

*Plán kontrolnej činnosti bol vypracovaný a prerokovaný v obecnom zastupiteľstve dňa 28.08.2019.*

***Úlohy hlavného kontrolóra vykonávané v zmysle §18 f/ odst. 1 písm. „a“ zákona SNR č. 369/1990 Zb. o obecnom zriadení ,*** *následne prerokované správy a návrhy na prijatie opatrení na zasadnutiach obecného zastupiteľstva:*

*Kontrola plnenia uznesenia č. 146 zo dňa 28.08.2019, zo strany hlavného kontrolóra predložená a následne prerokovaná na zasadnutí OZ dňa 18.12.2019 informatívna správa o prijatých opatreniach na obci a v rozpočtových organizáciách na základe doručeného listu odporúčaní zo strany Ing. Adamkoviča- auditora – uznesenie OZ č. 189/2019.*

*Uznesením č. 156/2019 Obecné zastupiteľstvo zobralo na vedomie správu HK z vykonanej kontroly*

*„Aplikácie nariadenia EP a Rady EÚ o ochrane osobných údajov a voľnom pohybe takýchto údajov v podmienkach obce Tekovské Lužany “.*

*Návrh na prijatie opatrení zo strany hlavného kontrolóra, uznesením č. 157/2019 OZ schválilo ukladacie uznesenie na označenie priestorov obce monitorované kamerovým systémom, v súlade s prijatým nariadením EÚ a Rady EÚ.*

*Obecné zastupiteľstvo uznesením č. 190/2019 dňa 18.12.2019 zobralo na vedomie po prerokovaní „Správu HK o výsledku kontroly v MŠ Tekovské Lužany “ . Ukladacie uznesenie ohľadom navrhnutých opatrení schválilo OZ, č. uznesenia 191/2019.*

*Obec v roku 2019 dala overiť účtovnú závierku za rok 2018 v súlade s ustanovením § 16 odsek 3 zákona o obecnom zriadení.*

*V rámci plnenia bežných úloh výkonu funkcie hlavného kontrolóra bola preverená podmienka dodržiavania „Zverejňovania informácií podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov /zákon o slobode informácií/“. Obec j zverejňuje všetky zápisnice, uznesenia OZ, návrhy programu rokovania konajúcich OZ , na svojom*

*Obec prerokovala a schválila finančný rozpočet na roky 2020 – 2021 – 2022 v súlade s ustanovením §10 Zákona č. 583/2004 z.z. o rozpočtových pravidlách územnej samosprávy a o zmene a doplnení niektorých zákonov. Pred prerokovaním finančného rozpočtu v OZ , bolo vypracované odborné stanovisko hlavného kontrolóra obce - prijaté uznesenie OZ č. 199*

*Počas roka 2019 sa uskutočnili rokovania obecného zastupiteľstva podľa schváleného harmonogramu zasadnutí , boli zvolané aj neplánované riadne zasadnutia v rámci plnenia dôležítých úloh a neodkladných povinností obce.*

*Dňa 18.12.2019 bola do podateľne Obecného úradu v Tekovských Lužanoch doručené podanie spis. zn. 2950/2019*

*Po preskúmaní a oboznámení sa s obsahom doručeného podania poverený zamestnanec postupoval v zmysle Internej smernice č. 1/2019 Obce Tekovské Lužany a v zmysle zákona č. 9/2010 Z.z. Zákon o sťažnostiach v znení neskorších predpisov.*

*Správa hlavnej kontrolórky obce z kontrolnej činnosti za rok 2019 bola vypracovaná v v súlade s ustanovením § 18f písmeno e/ zákona o obecnom zriadení.*